Маја Вујичић  
7. разред  
Основна школа Негославци  
Петровачка 2,   
32239 Негославци, Република Хрватска  
Ментор: Милица Шарчевић  
+385976985793

Зашто волим Србију?

Много је разлога због којих волим Србију. У оквирима својих граница, Србија недри многе културе. Ниједна земља није толико срдачна и гостољубива према другим културама као Србија. То показује њену величину и чини ме поносном.

Другачија је од свих земаља за које знам, у њој су другачији људи, другачији градови. Србија споља изгледа веома мирно и питомо док је грле војвођанске равнице, а истовремено у себи проживљава немире и осети свакидашње проблеме својих становника. То је земља чија је историја старија од неких држава. Кроз историју је често било бурно јер су у њој вођени многи ратови. Више пута је рушена и обнављана, а једном је чак била исељена сама из себе па када се накупила снаге, подигла се из пепела и опет оживела. Боје њене заставе асоцирају на срчаност, веру и наду, а бели орао прича о далекој прошлости, неустрашивости и пркосу. Култура Србије је можда за неке странце примитивна, можда необична, помало специфична само зато што им је далека и неразумљива.  
 Србију волим јер је она корен мог постојања и моја колевка.